Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: 1956. októberi forradalom és szabadságharc jelentőségének törvénybe iktatásáról szóló 1990. évi XXVIII. törvény
Paragraph Index: 494

1956. októberi forradalom és szabadságharc jelentőségének törvénybe iktatásáról szóló 1990. évi XXVIII. törvény preambulumában megfogalmazott állami kötelezettségvállalás teljesítése körében. Ennek érdekében az 1956-os Magyar Forradalom Történetének Dokumentációs és Kutatóintézete által ellátott közfeladat a jelenkor-történeti, ezen belül az 1956-os magyar forradalom történetét feltáró hazai és nemzetközi tudományos kutatások, dokumentációs munkák megszervezése, koordinálása, illetve az ehhez kapcsolódó tudományos kutatómunka feladatainak folyamatos ellátásában való részvétel. Támogatja a korszakkal kapcsolatos tudományos ismeretterjesztést, valamint azt, hogy az új kutatási eredmények fokozatosan hozzáférhetők legyenek a közoktatás számára, s ezáltal hozzájárul az oktatással és kultúrával kapcsolatos általánosabb célok megvalósulásához. A közelmúlt társadalmi és politikai folyamatainak elemzése révén elősegíti a nemzeti társadalompolitika alakítását. A Közalapítvány politikai tevékenységet nem folytat, politikai pártoktól független, azoktól támogatást nem fogad el, és pártokat a maga részéről semmilyen formában nem támogat. Országgyűlési képviselőt, önkormányzati választáson jelöltet nem állít és nem kíván állítani, továbbá nem támogat. A Közalapítvány a közhasznú szervezet követelményei szerint látja el tevékenységét, a közhasznú szervezetekről

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes